Norsk Redaktørforening

Styremøte 2020-02-11 Oslo

AJ

**Sak 2020-04: Forslag til endringer i Vær Varsom-plakaten - høring**

Vi viser til vedlagte brev fra Norsk Presseforbund, hvor det fremgår at det såkalte Kildeutvalgets rapport, [«Sa hun virkelig det?»](https://presse.no/wp-content/uploads/2019/11/Kildeutvalgets-rapport_291019-002.pdf) sendes på høring til NPs medlemmer, med høringsfrist 1. juni.

Etter sekretariatets mening er det viktig at rapporten får en grundig behandling, og at vi i størst mulig grad forankrer konklusjonene i organisasjonen.

Sekretariatet ser for seg følgende saksbehandling:

1. Styret går kort gjennom forslagene i sitt møte 11. februar og gir umiddelbare innspill og tilbakemeldinger.
2. Rapporten sendes på høring til NRs regionforeninger og medlemmer. Den formelle høringsfristen settes til fredag 17. april.
3. Rapporten blir gjenstand for diskusjon på en egen regionledersamling (nytt møtepunkt) i siste del av mars måned.
4. Styret tar en foreløpig behandling av forslagene i sitt møte 24. mars.
5. Styret sluttbehandler NRs innstilling i møte 5. mai, eventuelt med etterfølgende avklaringer på epost.
6. NP-styret behandler rapporten og høringsuttalelsene i sitt møte fredag 12. juni.

Underveis i denne prosessen blir det også viktig å ha kontakt med andre medieorganisasjoner, primært Norsk Journalistlag, slik at vi størst mulig grad er på linje i forkant av NP-styrets møte 12. juni.

Forslag til vedtak: Kildeutvalgets rapport behandles i tråd med sekretariatets skisse.

Vedlegg

